sagorsarker/bangla-wikipedia huggingface dataset:
মৈদং ইউনিয়ন

মৈদং বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
মৈদং ইউনিয়নের আয়তন ৩৮,৪০০ একর (১৫৫.৪০ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৪৬০১জন। এর মধ্যে ৪,৪৮৬জন বৌদ্ধ, ১১১জন মুসলিম, ২জন হিন্দু, ২জন খ্রিস্টান ও জন অন্যান্য ধর্মের অনুসারী।
জুরাছড়ি উপজেলার সর্ব-দক্ষিণে মৈদং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে জুরাছড়ি ইউনিয়ন; পূর্বে জুরাছড়ি ইউনিয়ন ও বিলাইছড়ি উপজেলার ফারুয়া ইউনিয়ন; দক্ষিণে বিলাইছড়ি উপজেলার ফারুয়া ইউনিয়ন এবং পশ্চিমে বিলাইছড়ি উপজেলার বিলাইছড়ি ইউনিয়ন, কেংড়াছড়ি ইউনিয়ন ও রাঙ্গামাটি সদর উপজেলার বালুখালী ইউনিয়ন অবস্থিত।
মৈদং ইউনিয়ন জুরাছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "মৈদং", "পানছড়ি", "জারুলছড়ি" এবং "ডুবাজারুল" এ ৪টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
মৈদং ইউনিয়নের সাক্ষরতার হার ১৯.৫১%। এ ইউনিয়নে ১৩টি প্রাথমিক বিদ্যালয় রয়েছে।
মৈদং ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়। সড়ক পথে যোগাযোগের প্রধান সড়ক জুরাছড়ি-বিলাইছড়ি সড়ক।
মৈদং ইউনিয়নের মধ্য দিয়ে প্রবাহিত হচ্ছে শলক খাল।
মৈদং ইউনিয়নের প্রধান ৩টি হাট-বাজার হল শিলছড়ি বাজার, জামেরছড়ি বাজার এবং ফকিরাছড়ি বাজার।
দুমদুম্যা ইউনিয়ন

দুমদুম্যা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
দুমদুম্যা ইউনিয়নের আয়তন ৭৮,০৮০ একর (৩১৫.৯৮ বর্গ কিলোমিটার)। এটি জুরাছড়ি উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ৭,৩৫১জন বৌদ্ধ, ১৬৪জন মুসলিম, ১২৫জন খ্রিস্টান, ২৫জন হিন্দু ।
জুরাছড়ি উপজেলার সর্ব-পূর্বে দুমদুম্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের দক্ষিণে বিলাইছড়ি উপজেলার ফারুয়া ইউনিয়ন, পশ্চিমে জুরাছড়ি ইউনিয়ন ও বরকল উপজেলার আইমাছড়া ইউনিয়ন এবং উত্তরে ও পূর্বে ভারতের মিজোরাম প্রদেশ অবস্থিত।
দুমদুম্যা ইউনিয়ন জুরাছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "দুমদুম্যা" মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
দুমদুম্যা ইউনিয়নের সাক্ষরতার হার ৭.৭৭%। এ ইউনিয়নে ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
ভারত সীমান্তবর্তী ও পাহাড়বেষ্টিত দুমদুম্যা ইউনিয়নে যোগাযোগের একমাত্র মাধ্যম পায়ে হেঁটে, যার কোন বিকল্প নেই। তবে শুকনো মৌসুমে কিছু অংশ মোটর সাইকেলে যাওয়া যায়।
দুমদুম্যা ইউনিয়নের মধ্য দিয়ে প্রবাহিত হচ্ছে সুবলং খাল, তেছড়ি খাল এবং টেগা খাল।
দুমদুম্যা ইউনিয়নের প্রধান ৩টি হাট-বাজার হল বরকলক বাজার, বগাখালী বাজার এবং বস্তিপাড়া বাজার।
আর্থার জোন্স

আর্থার ওয়েন জোন্স (; জন্ম: ১৬ আগস্ট, ১৮৭২ - মৃত্যু: ২১ ডিসেম্বর, ১৯১৪) নটিংহ্যামশায়ারের শেলটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, অধিনায়ক ও রাগবি ইউনিয়ন খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন আর্থার জোন্স। দলে তিনি মূলতঃ অল-রাউন্ডার হিসেবে খেলতেন। অন্যদিকে, রাগবি ইউনিয়নে ফুল ব্যাক কিংবা থ্রি কোয়ার্টার অঞ্চলে অবস্থান করতেন তিনি।
বেডফোর্ড মডার্ন স্কুলে পড়াশোনা শেষে কেমব্রিজের জেসাস কলেজে অধ্যয়ন করেন। কেমব্রিজ বিশ্ববিদ্যালয়, নটিংহ্যামশায়ার, লন্ডন কাউন্টি ও ইংল্যান্ড দলের পক্ষে খেলেছেন।
প্রতিভাধর, প্রচণ্ড উদ্যমী, উদ্বোধনী ব্যাটসম্যান এবং লেগ ব্রেক ও গুগলি বোলার ছিলেন আর্থার জোন্স। ১৯০৩ সালে নটিংহ্যামশায়ারের পক্ষে ব্যক্তিগত সর্বোচ্চ রানের ইনিংস খেলেন। ট্রেন্ট ব্রিজে গ্লুচেস্টারশায়ারের বিপক্ষে অপরাজিত ২৯৬ রান করেছিলেন তিনি।
সমগ্র খেলোয়াড়ী জীবনে ১২ টেস্টে অংশ নিয়েছেন। তন্মধ্যে, দুই টেস্টে দলের অধিনায়কের দায়িত্বে ছিলেন। টেস্ট ক্রিকেটের ইতিহাসে প্রথম অতিরিক্ত খেলোয়াড় হিসেবে উইকেট-রক্ষকের দায়িত্ব পালন করেন। ১৯০৫ সালে ওভালে অস্ট্রেলিয়ার বিপক্ষে এ ঘটনা ঘটে।
ক্রিকেটে অসামান্য ক্রীড়াশৈলী উপস্থাপনার স্বীকৃতিস্বরূপ ১৯০০ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন।
২১ ডিসেম্বর, ১৯১৪ তারিখে বেডফোর্ডশায়ারের ডানস্ট্যাবল এলাকায় ৪২ বছর বয়সে আর্থার জোন্সের দেহাবসান ঘটে।
তেল টার্মিনাল

একটি তেল ডিপ (কখনও কখনও একটি ট্যাংক খামার, ইনস্টলেশন বা তেল টার্মিনাল বলা হয়) তেল অথবা পেট্রোকেমিক্যাল পণ্য সংরক্ষণের জন্য একটি শিল্প সুবিধা এবং যা থেকে এই পণ্য সাধারণত ব্যবহারকারীদের বা অন্য সঞ্চয় স্থানে সরবরাহ করা হয়। একটি তেলের ডিপ সাধারণত মাটির নিচের বা মাটির উপরে ট্যাংক নিয়ে গঠিত। তেলের ডিপ থেকে ট্যাঙ্কার বা অন্যান্য যানবাহন (যেমন বার্জ) বা পাইপলাইন মধ্যে তেল সরবরাহ করা হয়।
তেল ডিপোগুলি সাধারণত তেলের শোধনাগারের কাছে অবস্থিত হয় অথবা এমন স্থানে যেখানে পণ্য ধারণকারী সামুদ্রিক ট্যাঙ্কারগুলি তাদের পণ্যসম্ভার খালাস করতে পারে। কিছু ডিপো পাইপলাইনগুলির সাথে যুক্ত থাকে যা থেকে তারা তাদের সরবরাহ স্থানগুলি্র সাথে যুক্ত থাকে এবং ডেপগুলি রেল দ্বারা, বার্জ দ্বারা এবং সড়ক ট্যাঙ্কার (কখনও কখনও "ব্রিজিং" নামে পরিচিত) দ্বারা তেল পরিবহন করে।
বেশিরভাগ তেল ডিপোগুলি তাদের স্থল থেকে চালানো সড়ক ট্যাঙ্কার এবং এই যানবাহনগুলি পেট্রোল স্টেশনগুলি বা অন্য ব্যবহারকারীদের কাছে পণ্যগুলি পরিবহন করে।
একটি তেল ডিপো একটি তুলনামূলকভাবে অপ্রচলিত সুবিধা যেটি (বেশিরভাগ ক্ষেত্রেই) সাইটে কোন প্রক্রিয়াকরণ বা অন্যান্য রূপান্তর হয় না। ডিপোগুলি (পণ্য যা একটি রিফাইনারি থেকে) তাদের চূড়ান্ত গ্রাহকদের সরবরাহের জন্য উপযুক্ত। আধুনিক ডেপুটগুলি অতীতের মত একই ধরনের ট্যাঙ্ক, পাইপলাইন এবং গেন্টরিগুলি রয়েছে এবং সেই সাথে স্থানটিতে বেশিরভাগ সয়ংক্রিও প্রযুক্তি রয়েছে, তবে সময়ের সাথে ডিপ কার্যক্রমের কিছু গুরুত্বপূর্ণ পরিবর্তন হয়েছে।
ভার্নন র‌্যান্সফোর্ড

ভার্নন সেম্যুর র‌্যান্সফোর্ড (; জন্ম: ২০ মার্চ, ১৮৮৫ - মৃত্যু: ১৯ মার্চ, ১৯৫৮) ভিক্টোরিয়ার দক্ষিণ ইয়ারায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০৭ থেকে ১৯১২ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। এছাড়াও মেলবোর্ন ক্রিকেট ক্লাবের পক্ষে খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলেছেন। এছাড়াও স্লো-লেফট আর্ম অর্থোডক্স বোলিং করতেন ভার্নন র‌্যান্সফোর্ড।
সমগ্র খেলোয়াড়ী জীবনে ২০ টেস্টে অংশগ্রহণের সুযোগ পান তিনি। ১৯০৯ সালে ইংল্যান্ড সফরে তার সেরা সময় কাঁটে। ঐ সফরে তিনি ব্যাটিং গড়ে অস্ট্রেলীয়দের মধ্যে শীর্ষস্থানে অবস্থান করেছিলেন। ব্যক্তিগত সর্বোচ্চ ও সেরা অপরাজিত ১৪৩ রান তুলেছিলেন। পরের বছর উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
ক্রিকেট খেলা থেকে অবসর নেয়ার পর ১৯২৭-২৮ মৌসুমে মেলবোর্ন ফুটবল ক্লাবের সভাপতির দায়িত্ব পালন করেন। এছাড়াও ১৯৩৯ থেকে ১৯৫৭ সময়কালে মেলবোর্ন ক্রিকেট ক্লাবের সচিবের দায়িত্বে ছিলেন।
১৯ মার্চ, ১৯৫৮ তারিখে ভিক্টোরিয়ার ব্রাইটন এলাকায় ৭২ বছর বয়সে ভার্নন র‌্যান্সফোর্ডের দেহাবসান ঘটে।
লিও ম্যাকেরি

টমাস লিও ম্যাকেরি (; ৩ অক্টোবর ১৮৯৮ - ৫ জুলাই ১৯৬৯) ছিলেন একজন মার্কিন চলচ্চিত্র পরিচালক, চিত্রনাট্যকার ও প্রযোজক। তিনি তিনবার শ্রেষ্ঠ পরিচালনার জন্য একাডেমি পুরস্কার অর্জন করেন। তিনি প্রায় ২০০ চলচ্চিত্রের সাথে জড়িত ছিলেন, তন্মধ্যে সবচেয়ে উল্লেখযোগ্য হল "ডাক সোপ", "মেক ওয়ে ফর টুমরো", "দ্য অফুল ট্রুথ", "গোয়িং মাই ওয়ে", "দ্য বেল অব সেন্ট ম্যারিস", "মাই সন জন" ও "অ্যান অ্যাফেয়ার টু রিমেম্বার"।
১৯৩০-এর দশকে তিনি স্কুবল কমেডিধর্মী চলচ্চিত্র নির্মাণ করতে থাকেন। তিনি দ্বিতীয় বিশ্বযুদ্ধ পূর্ববর্তী সময়ে সবচেয়ে জনপ্রিয় ও প্রতিষ্ঠিত হাস্যরসাত্মক চলচ্চিত্র পরিচালকদের একজন ছিলেন। ১৯৪০-এর দশকে সামাজিক সচেতনতামূলক ও ধর্মীয় চলচ্চিত্র প্রযোজনায় মনোযোগী হন। তিনি এই দুই ধরনের চলচ্চিত্রেই সফলতা ও প্রশংসা লাভ করেন।
স্তাদ দ্য ফ্রঁস

স্তাদ দ্য ফ্রঁস (, ) হল প্যারিসের ঠিক উত্তরে সাঁ-দ্যনি, সেন-সাঁ-দ্যনি অঞ্চলে অবস্থিত ফ্রান্সের বহুমুখী জাতীয় স্টেডিয়াম। এ ক্রীড়া মাঠের বসার ধারণক্ষমতা হল ৮১,৩৩৮ জন, যা একে ইউরোপের ষষ্ঠ বৃহত্তম স্টেডিয়ামে পরিনত করেছে। স্টেডিয়ামটি ফ্রান্সের জাতীয় ফুটবল দল এবং ফ্রান্সের জাতীয় রাগবি ইউনিয়ন দল তাদের আন্তর্জাতিক প্রতিযোগিতায় ব্যবহার করে থাকে। বিশ্বের মধ্যে এটি দশম বৃহত্তম স্টেডিয়াম এবং ট্রাক অ্যান্ড ফিল্ড প্রতিযোগিতার জন্য এটি ইউরোপের বৃহত্তম স্টেডিয়াম, যাতে ৭৮,৩৩৮ জন মানুষ বসে খেলা দেখতে পারে। এ স্টেডিয়াম মূলত ১৯৯৮ ফিফা বিশ্বকাপ উপলক্ষে তৈরি করা হয়েছে এবং এর নামকরণ করেছিলেন আয়োজক কমিটির সভাপতি মাইকেল প্লাতিনি। ১৯৯৮ সালের ১২ জুলাই এতে ১৯৯৮ ফিফা বিশ্বকাপের ফাইনালে ফ্রান্স ব্রাজিলকে ৩–০ গোলে পরাজিত করেছিল। এ স্টেডিয়ামেই ২০২৪ গ্রীষ্মকালীন অলিম্পিক ক্রীড়া প্রতিযোগিতার উদ্বোধনী ও সমাপনী অনুষ্ঠান আয়োজন করা হয়েছিল।
থাই-ইউয়েন

থাই-ইউয়েন ( , "বিং" (并), "জিনইয়াং" (晋阳) নামেও পরিচিত) হচ্ছে উত্তর চীনের শানশি প্রদেশের রাজধানী এবং সবচেয়ে বড় শহর। এটি চীনের একটি প্রধান প্রস্তুতকারক এলাকা। ঐতিহাসিক কাল থেকে থাই-ইউয়েন চীনের বহু রাজবংশের রাজধানী বা প্রাদেশিক রাজধানী ছিল, একারণে একে লুংছেং (龙城, "ড্রাগন নগর") ডাকা হয়।
শহরটির দুটি চৈনিক নাম- (,"thai" "প্রকাণ্ড") এবং (,"ইউয়েন" "সমতল"), স্থানটির এমন বৈশিষ্ট্যকে নির্দেশ করছে যা ফেন নদী হতে পর্বতসমূহকে আলাদা করেছে এবং অপেক্ষাকৃত সমতল ভূমিতে এসে মিলিত হয়েছে। শহরটির দীর্ঘ ইতিহাস ধরে বিভিন্ন নাম ছিল, যার মধ্যে রয়েছে- () (যা থেকে শহরের সংক্ষিপ্ত অক্ষর () নেয়া হয়েছে), () এবং ()।
তাং রাজবংশ এবং পরবর্তীতে পাঁচ রাজবংশ শাসনকালে, থাই-ইউয়েন নগরীকে উত্তরাঞ্চলের রাজধানীতে উন্নীত করা হয়, ফলে (), এবং (, বর্তমানকার বেইজিং থেকে ভিন্ন) নাম উৎপন্ন হয়।
থাই-ইউয়েন একটি প্রাচীন নগরী যার ২৫০০ বছরের পূর্বের নগর ইতিহাস রয়েছে, যা খ্রিঃপূঃ ৪৯৭ বছরের পুরনো। এটি ঝাও, পূর্ববর্তী কিন, পশ্চিম ওয়েই, উত্তর কি, , পরবর্তী তাং, পরবর্তী জিন, পরবর্তী হান, উত্তর হান রাজবংশের (, ) রাজধানী বা দ্বিতীয় রাজধানী ছিল। থাই-ইউয়েনের কৌশলগত অবস্থান এবং সমৃদ্ধ ইতিহাস একে উত্তর চীনের অন্যতম অর্থনৈতিক, রাজনৈতিক, সামরিক, এবং সাংস্কৃতিক কেন্দ্রে পরিণত করেছে।
থাই-ইউয়েন ফেন নদীর উত্তর দিকে উর্বর উচ্চ অববাহিকায় অবস্থিত। এই শহর প্রদেশটির কেন্দ্রে অবস্থিত যা পূর্ব-পশ্চিমে এবং উত্তর-দক্ষিণে বিস্তৃত। এটি প্রদেশটির উত্তর-দক্ষিণ সড়ক বরাবর চলেছে, এবং থাইহাং পর্বত থেকে পূর্ব দিকে হপেই এবং পশ্চিমে উত্তর শাআনশি বরাবর গুরুত্বপূর্ণ যোগাযোগ রাস্তাকে অতিক্রম করেছে।
কয়লা, লোহা, মার্বেল, সিলিকা, বক্সাইট, চুনাপাথর, গ্রাফাইট, কোয়ার্টজ, ফসফরাস, জিপসাম, মাইকা, তামা, সোনা ইত্যাদি প্রাকৃতিক সম্পদে থাই-ইউয়েন ভরপুর। অঞ্চলটি কয়লা, লোহা, সিলিকা এবং মার্বেলের উৎপাদন বৃদ্ধি করেছে। চীনে কোকিং কয়লা উৎপাদনে গুজিয়াওয়ের পশ্চিম স্যাটেলাইট শহরটি শীর্ষে। থাই-ইউয়েন সরলবর্গীয় বন, পাইন, শ্বেত পাইন, পরিষ্কার পরিচ্ছন্ন এবং সরলবর্গীয় চিরহরিৎ বৃক্ষ দ্বারা পরিপূর্ণ।
২০১০ আদমশুমারি অনুযায়ী থাই-ইউয়েন প্রশাসনিক অঞ্চলের এলাকাজুড়ে মোট ৪২,০১,৫৯১ জন বাসিন্দা বাস করত, যার মধ্যে এলাকার ৩২,১২,৫০০ জনই শহুরে বাসিন্দা ছিল।
২০১৫ মোতাবেক, থাই-ইউয়েনের জিডিপি প্রায় ২৯০ বিলিয়ন য়ুয়ান, বা ৪৪.৫ বিলিয়ন এসডি ছিল, যা আগের বছরের তুলনায় ৮.১ শতাংশ বেশি ছিল। ২০০৭ সালে, থাই-ইউয়েনের মুখ্য, গৌণ, এবং তৎপরবর্তী শিল্পের মুল্য ৩.৯ বিলিয়ন য়ুয়ান, ১০৫.২ বিলিয়ন য়ুয়ান, এবং ১৩২.২ বিলিয়ন য়ুয়ান ছিল।
শানশি চীনের এক-চতুর্থাংশ কয়লা উৎপাদন করে থাকে এবং থাই-ইউয়েন "চীন থাই-ইউয়েন কয়লা লেনদেন কেন্দ্রে" অবস্থিত, যা ২০১২ সাল থেকে ব্যবসায় শুরু করে।
বরকল থানা

বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা।
বরকল থানা গঠিত হয় ১৯২৩ সালে।
বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন।
সাহিত্যের ইতিহাস

সাহিত্যের ইতিহাস হল পদ্য ও গদ্য ছন্দে লিখনের ঐতিহাসিক বিবর্তন। ইহা পাঠক, শ্রোতা বা পর্যবেক্ষককে বিনোদন, শিক্ষা ও নির্দেশনা প্রদানের প্রচেষ্টা এবং এই কর্মগুলোর সাহিত্যিক রীতির বিকাশ বিষয়ে আলোকপাত করে। সকল লেখনীই সাহিত্যের মর্যাদা লাভ করে না। কিছু রেকর্ডকৃত নথি, যেমন তথ্যের সংকলন (চেক রেজিস্টার) সাহিত্য নয়। আলোচ্য নিবন্ধে সাহিত্যিক মানসম্পন্ন লেখনীর বিবর্তন তুলে ধরা হবে।
সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক।
প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত "গিলগামেশের মহাকাব্য" এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত "বুক অব দ্য ডেড", কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি।
শিজিং হল সবচেয়ে প্রাচীন বিদ্যমান চীনা পদ্য সংকলন। এতে খ্রিস্টপূর্ব ১১শ শতক থেকে ৭ম শতক পর্যন্ত লিখিত বিভিন্ন বেনামী লেখকের ৩০৫টি কাজ পাওয়া গেছে।
হিব্রু সাহিত্য বিষয়ক বইগুলো হিব্রু ভাষার বাইবেলের সাথে এক সহস্রাব্দ ধরে বিকশিত হয়েছে। সবচেয়ে প্রাচীন হিব্রু ভাষার লেখনী খ্রিস্টপূর্ব ১১শ বা ১০ম শতাব্দীর বলে ধারণা করা হয় এবং বাকি লেখাগুলো আরও পরবর্তী সময়ের।
প্রাচীন গ্রিক সমাজ সাহিত্যে ব্যাপক গুরুত্ব আরোপ করে। অনেক লেখক হোমার রচিত "ইলিয়াড" ও "ওডিসি" দিয়েই পশ্চিমা সাহিত্যের রীতির সূত্রপাত হয়েছে বলে মনে করেন। এই দুটি মহাকাব্য তাদের যুদ্ধ ও শান্তি, সম্মান ও মর্যাদা, এবং ভালোবাসা ও ঘৃণার দক্ষ ও স্পষ্ট বহিঃপ্রকাশ ঘটিয়েছে। পরবর্তী গ্রিক কবিদের মধ্যে উল্লেখযোগ্য হলেন স্যাফো, যিনি গীতিকবিতাকে সাহিত্যিক ধরন হিসেবে সংজ্ঞায়িত করেছেন।
অনেক ক্ষেত্রে রোমান প্রজাতন্ত্র ও রোমান সাম্রাজ্যের লেখকগণ নতুন কিছু সৃষ্টির পরিবর্তে মহান গ্রিক লেখকদের অনুকরণ করেছেন। যেমন, ভের্গিল রচিত "ইনিদ" অনেক দিক থেকে হোমারের "ইলিয়াড"-এর অনুকরণে রচিত এবং হাস্যরসধর্মী নাট্যকার প্লতাস অ্যারিস্টোফানিসের পদাঙ্ক অনুসরণ করেছেন।
ভারতে সাহিত্যিক রীতির সূত্রপাত হয়েছে দার্শনিক ও ধর্মীয় তত্ত্বের উপর ভিত্তি করে এবং দুটি অন্যতম প্রধান রীতি হল শ্রুতি ও স্মৃতি।
পাহাড়তলী (দ্ব্যর্থতা নিরসন)

পাহাড়তলী নামে চট্টগ্রাম মহানগরীতে একটি মেট্রোপলিটন থানা, চট্টগ্রাম সিটি কর্পোরেশনে একটি ওয়ার্ড এবং চট্টগ্রাম জেলার রাউজান উপজেলায় একটি ইউনিয়ন রয়েছে।
পাহাড়তলী দ্বারা বুঝানো যেতে পারে:
এছাড়া উত্তর পাহাড়তলী ওয়ার্ড ও দক্ষিণ পাহাড়তলী ওয়ার্ড নামেও চট্টগ্রাম সিটি কর্পোরেশনে আরও দুইটি ওয়ার্ড রয়েছে।
হ্যারল্ড জিলিগান

আলফ্রেড হার্বার্ট হ্যারল্ড জিলিগান (; জন্ম: ২৯ জুন, ১৮৯৬ - মৃত্যু: ৫ মে, ১৯৭৮) লন্ডনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিং করতেন হ্যারল্ড জিলিগান।
১০ জানুয়ারি, ১৯৩০ তারিখে টেস্ট অভিষেক ঘটে হ্যারল্ড জিলিগানের। ১৯২৯-৩০ মৌসুমে ইংরেজ দলের অধিনায়কের দায়িত্ব নিয়ে নিউজিল্যান্ড সফরে যান। চার টেস্টের ঐ সিরিজে তার দল ১-০ ব্যবধানে জয় পায়। ঐ একই সময়ে সম্মানীয় ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ সফরে যায়।
সীমিত দক্ষতাসম্পন্ন ডানহাতি ব্যাটসম্যান হিসেবে খেলতেন হ্যারল্ড জিলিগান। এছাড়াও, মাঝে-মধ্যে পরিবর্তিত বোলার হিসেবে বোলিং করতেন। ১৯২৩ সালে গৌরববিহীন রেকর্ড গড়েন। ঐ মৌসুমে ৭০বার ব্যাটিং করে মাত্র ১৭.৭০ গড়ে ১,১৮৬ রান তুলেছিলেন। এক মৌসুমে সহস্রাধিক রান তোলা ক্রিকেটারদের মধ্যে এটি সর্বনিম্ন।
হ্যারল্ড জিলিগানের সহোদর ভাই আর্থার জিলিগান ১৯২৪-২৫ মৌসুমে ইংল্যান্ড দলকে নেতৃত্ব দিয়েছিলেন। এরফলে ইংল্যান্ডের পক্ষে অদ্যাবধি একমাত্র ঘটনারূপে দুই ভাইয়ের অধিনায়কত্ব করার নজির সৃষ্টি হয়। উভয়েই ডালউইচ কলেজে অধ্যয়ন করেছেন। অন্য ভাই ফ্রাঙ্ক জিলিগান এসেক্সের পক্ষে খেলেছেন। ১৯৫৯ সালে ইংল্যান্ডের সাবেক অধিনায়ক পিটার মে’র সাথে স্বীয় কন্যা ভার্জিনিয়া জিলিগানের বৈবাহিক সম্পর্ক স্থাপন করেন। তাদের সংসারে চার কন্যা ছিল।
৫ মে, ১৯৭৮ তারিখে সারের শামলি গ্রিন এলাকায় ৮২ বছর বয়সে হ্যারল্ড জিলিগানের দেহাবসান ঘটে।
দহন (২০১৮-এর চলচ্চিত্র)

দহন ২০১৮ সালের মুক্তিপ্রাপ্ত বাংলাদেশী সামাজিক ও রাজনৈতিক প্রেক্ষাপট নিয়ে নির্মিত চলচ্চিত্র। চলচ্চিত্রটি পরিচালনা করেছেন রায়হান রাফি এবং জাজ মাল্টিমিডিয়ার ব্যানারে ছবিটি প্রযোজনা করেছেন আব্দুল আজিজ। এটি রায়হান রাফি পরিচালিত দ্বিতীয় চলচ্চিত্র। এর আগে তার পরিচালনায় "পোড়ামন ২" চলচ্চিত্রটি মুক্তি পায়। দহন চলচ্চিত্রে অভিনয় করেছেন সিয়াম আহমেদ, পূজা চেরি, জাকিয়া বারী মম এবং ফজলুর রহমান বাবু। ছবিটি ২০১৮ সালের ৩০শে নভেম্বর বাংলাদেশে মুক্তি পায়।
রাষ্ট্রক্ষমতায় যাওয়ার জন্য রাজনীতিবিদেরা কত কিছুই না করে থাকেন। তাঁদের ইশারায় রাজপথে আতঙ্ক ছড়াতে কাজ করে ভাড়াটে সন্ত্রাসীরা। দেওয়া হয় গাড়িতে, বাসে, ট্রাকে, ট্রেনে আগুন। এই কাজে ঢাল হিসেবে ব্যবহার করা হয় পথশিশু, টোকাই থেকে শুরু করে নেশাগ্রস্ত তরুণদের। তুলা মিয়া একজন নেশাগ্রস্ত যুবক এবং আশা গার্মেন্টস কর্মী। তাদের মাঝে গড়ে ওঠে ভালোবাসার সম্পর্ক। কিন্তু ভয়াল রাজনীতির থাবা একদিন তাদেরকেই ধ্বংস করে দেয়। তারই শিকার হয় কারও ভাই, বোন, মা কিংবা বাবা। এমনই গল্প নিয়ে তৈরি হয়েছে চলচ্চিত্র দহন।
২০১৮ সালের ৩০শে এপ্রিল এক জমকালো অনুষ্ঠানের মধ্য দিয়ে ছবিটির মহরতের মধ্য দিয়ে শুরু হয় ছবিটির আনুষ্ঠানিক যাত্রা।
"দহন" ছবির সুর ও সঙ্গীত পরিচালনা করেন ইমন সাহা, আহমেদ হুমায়ুন ও আকাশ সেন। গীত রচনা করেন শাহ আলম সরকার, গাজী মাজহারুল আনোয়ার, বুশরা শাহরিয়ার, প্রিয় চট্টোপাধ্যায়। গানে কণ্ঠ দিয়েছেন দিলশাদ নাহার কনা, ইমরান মাহমুদুল, আহমেদ হুমায়ুন, বুশরা শাহরিয়ার ও আকাশ সেন।
"দহন" ছবিটি ২০১৮ সালের ৩০শে নভেম্বর বাংলাদেশে ৪৭টি প্রেক্ষাগৃহে মুক্তি পায়।
নবি মুম্বই মেট্রো

নবি মুম্বই মেট্রো ভারতের মহারাষ্ট্র রাজ্যের নবি মুম্বই শহরে, নির্মাণাধীন একটি দ্রুত পরিবহন ব্যবস্থা। নগর ও শিল্প উন্নয়ন কর্পোরেশন (সিডকো) -এর তত্ত্বাবধানে নবি মুম্বই মেট্রো-এর পরিকল্পনা ও নির্মাণ কাজ চলছে। মেট্রো ব্যবস্থাটি মোট দৈর্ঘ্য ১০৬.৪ কিলোমিটার (৬৬.১ মাইল) এবং তিনটি রেল লাইনের সমন্বয়ে গঠিত। প্রকল্পের জন্য ভিত্তি প্রস্তর ১ মে ২০১১ সালে স্থাপিত হয়; নির্মাণ বিলম্বের কারণে, মেট্রো প্রথম লাইনটি মে ২০১৮ সালে খোলা হবে। মেট্রো এর প্রযুক্তিগত পরিকাঠামো এবং রোলিং স্টক আনসডডো এসটিএস, টাটা প্রজেক্টস এবং সিএসআর ঝুঝো দ্বারা সরবরাহ করা হচ্ছে। 
২৯ এপ্রিল ২০১০ সালে নবি মুম্বই মেট্রো প্রকল্প আনুষ্ঠানিক অনুমোদন পেয়েছে, এবং ২১ শে মে ২০১১ সালে একটি পাবলিক শুনানিতে কেউ পরিকল্পনায় কোনও আপত্তি জানায়নি। ৩০ সেপ্টেম্বর ২০২০ সালে মহারাষ্ট্র সরকার দ্বারা ইন্ডিয়ান ট্রামওয়ে অ্যাক্ট ১৮৮৬-এর অধীনে বেলাপুর-পন্দের-কলামোলি-খন্দেশ্বর লাইনের বাস্তবায়নকারী সংস্থা হিসেবে সিডকো নামকরণ করা হয়। মেট্রোর ভিত্তিপ্রস্তর মুখ্যমন্ত্রী পৃথ্বীরাজ চৌহান ১ মে ২০১১ স্থাপন করেন এবং ২০১১ সালের অক্টোবরে সিস্টেমের প্রথম পর্যায়ে সাধারণ ভিত্তি কাজ শুরু হয়। মার্চ ২০১২ সালে, সিডকো মুম্বই মেট্রোকে প্রস্তাবিত সংযোগ সহ মেট্রো এর সম্পূর্ণ মাস্টার প্ল্যান মুক্তি দেয়। ২০১৭ সালের ফেব্রুয়ারি মাসে, রিয়েটস নতুন মুম্বই মেট্রোর লাইন ২, ৩ এবং ৪-এর জন্য একটি অন্তর্বর্তিক বিস্তারিত প্রকল্প প্রতিবেদন (ডিপিআর) জমা দেয়। 
ফেব্রুয়ারি ২০১৩ সালে, নবি মুম্বই এলাকায় হাজার হাজার গ্রামবাসী স্থানীয় আবাসন উন্নয়ন বিষয়ে সিডকোর নিষ্ক্রিয়তার বিরুদ্ধে প্রতিবাদ জানায়, অবকাঠামো প্রকল্পগুলোতে ক্ষতিগ্রস্ত স্থানীয়দের পুনর্বাসন প্রদানের ব্যর্থতার কারণে। বিক্ষোভকারীরা "সিডকো প্রধান কার্যালয় এবং অঞ্চলের সমস্ত উন্নয়ন প্রকল্প বন্ধ করে দেওয়ার জন্য অঙ্গীকার করেছিল। এগুলির মধ্যে রয়েছে মেট্রো প্রকল্প এবং বিমানবন্দর প্রকল্পের অগ্রগতি"। 
নবি মুম্বই মেট্রোর দৈর্ঘ্য ১০৬.৪ কিলোমিটার (66.1 মাইল) এবং মোট পাঁচটি লাইন নির্মাণের পরিকল্পনা করা হয়েছে। ২০১৭ সালের মে মাসে মেট্রো লাইন ১ -এর নির্মাণের অধীনে রয়েছে, যা ২০১৮ সালের মে মাসে শুরু হওয়ার কথা ছিল। তবে এটি মে ২০১৯ সালে চালু হবে।
এ টি এম আব্দুল ওয়াহাব

এ টি এম আব্দুল ওয়াহাব (জন্ম: ২৯ ডিসেম্বর ১৯৪৬) বাংলাদেশ সেনাবাহিনীর অবসর প্রাপ্ত মেজর জেনারেল ও রাজনীতিবিদ। তিনি মাগুরা-১ আসনের সংসদ সদস্য ছিলেন। তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন। মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন।
আব্দুল ওয়াহাবের ২৯ ডিসেম্বর ১৯৪৬ সালে মাগুরা জেলার শ্রীপুর উপজেলার টুপিপাড়া গ্রামে জন্মগ্রহণ করেন। তিনি শ্রীপুর এম সি পাইলট মাধ্যমিক বিদ্যালয় থেকে মাধ্যমিক, কুষ্টিয়া সরকারি কলেজ থেকে উচ্চ মাধ্যমিক এবং ১৯৬৭ সালে বাংলাদেশ প্রকৌশল বিশ্ববিদ্যালয় (বুয়েট) হতে স্নাতকোত্তর ডিগ্রী লাভ করেন।
এ টি এম ‍আব্দুল ওয়াহাব ১৯৬৮ সালে পাকিস্তান সেনাবাহিনীতে যোগদান করেন। ১৯৭১ সালে তিনি মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন।
দেশ স্বাধীন হওয়ার পর বাংলাদেশ সেনাবাহিনীতে বিভিন্ন গুরুত্বপূর্ণ পদে দায়িত্ব পালন করেন। তিনি বাংলাদেশ সেনাবাহিনী থেকে ২০০২ সালে অবসরে যান।
বর্তমানে তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন।
দশম জাতীয় সংসদের মাগুরা-১ আসনের সংসদ সদস্য সিরাজুল আকবর ৯ মার্চ ২০১৫ সালে মৃত্যুবরণ করলে উপ-নির্বাচনে এ টি এম ‍আব্দুল ওয়াহাব বাংলাদেশ আওয়ামী লীগ প্রার্থী হিসেবে প্রথমবারের মতো সংসদ সদস্য নির্বাচিত হন।
কবিরুল হক

মোঃ কবিরুল হক মুক্তি (জন্ম: ৩০ জুন, ১৯৭১) বাংলাদেশের নড়াইল-১ আসনের সাবেক সংসদ সদস্য। ২০০৮ সালে স্বতন্ত্র প্রার্থী হিসেবে নির্বাচিত হন। এরপর ২০১৪,২০১৮,২০২৩ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
কবিরুল হকের পৈতৃক বাড়ি নড়াইল জেলার কালিয়া উপজেলার বেন্দারচর গ্রামে। তিনি স্নাতকোত্তর পাশ করেছেন। তার পিতা এখলাস উদ্দিন আহমদ মুক্তিযুদ্ধের সংগঠক যিনি তৎকালীন যশোর-১২ আসনের সংসদ সদস্য ছিলেন।
পেশায় ব্যবসায়ী কবিরুল হক রাজনীতির সঙ্গে সক্রিয় ভাবে যুক্ত আছেন। তিনি দুই দুই বার কালিয়া পৌরসভার নির্বাচিত চেয়ারম্যান (১৯৯৯-২০০৮) ও কালিয়া উপজেলা আওয়ামী লীগে সাধারণ সম্পাদক ছিলেন।
২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি নড়াইল-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মীর শওকাত আলী বাদশা

মীর শওকাত আলী বাদশা (জন্ম: ৩১ ডিসেম্বর, ১৯৪৬) বাংলাদেশের একজন রাজনীতিবিদ ও আইনজীবী। তিনি বাগেরহাট-২ আসনের সংসদ সদস্য ছিলেন।
শওকাত আলী বাদশা ৩১ ডিসেম্বর, ১৯৪৬ সালে বাগেরহাটে কচুয়ার টেংরাখালীতে জন্মগ্রহণ করেন। তিনি আইন বিষয়ে স্নাতকোত্তর ডিগ্রি অর্জন করেছেন। তার ভাই সাবেক সংসদ সদস্য মীর সাখাওয়াত আলী দারু।
বাদশা রাজশাহী বিশ্ববিদ্যালয় ছাত্রসংসদের ভিপি
মীর শওকাত আলী বাদশা একজন আইনজীবী।
শওকাত আলী বাদশা ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন।
তিনি বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ২০০৮ সালের নবম ও ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-২ আসন থেকে সংসদ সদস্য নির্বাচিত হন।
হাবিবুন নাহার

হাবিবুন নাহার (জন্ম: ১৮ সেপ্টেম্বর ১৯৫৪) হলেন একজন বাংলাদেশী নারী রাজনীতিবিদ ও সাবেক সংসদ সদস্য। তিনি ২০০৮ ও ২০১৮ সালের উপ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হয়েছিলেন। একাদশ সংসদ নির্বাচনে পরিবেশ মন্ত্রণালয়ে তিনি পরিবেশ উপমন্ত্রী হিসেবে দায়িত্ব পান। দ্বাদশ জাতীয় সংসদ নির্বাচন, ২০২৪ এ চতুর্থ বারের মতো বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হন। 
হাবিবুন নাহারের পৈতৃক বাড়ি বাগেরহাট জেলায়।
হাবিবুন নাহার ২০০৮ সালে বাগেরহাট-৩ থেকে প্রথমবারের মত সংসদ সদস্য নির্বাচিত হন। ২০১৪ সালের নির্বাচনে এ আসনে তার স্বামী তালুকদার আবদুল খালেক বিনা প্রতিদ্বন্দ্বিতায় সংসদ সদস্য নির্বাচিত হয়। খুলনা সিটি করপোরেশন নির্বাচনে মেয়র পদে প্রতিদ্বন্দ্বিতা করতে তালুকদার আবদুল খালেক পদত্যাগ করেন। জুন ২০১৮ সালে এ আসনে উপ-নির্বাচন অনুষ্ঠিত হয়। উপনির্বাচনে আওয়ামী লীগের দলীয় প্রার্থী হাবিবুন নাহার বিনা প্রতিদ্বন্দ্বিতায় সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মোজাম্মেল হোসেন (রাজনীতিবিদ)

মোজাম্মেল হোসেন (১ আগস্ট ১৯৪০ – ১০ জানুয়ারি ২০২০) বাংলাদেশের বাগেরহাট জেলার একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন এবং বাগেরহাট-১ ও বাগেরহাট-৪ আসনের সাংসদ ছিলেন।
মোজাম্মেল হোসেনের পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়া এলাকায়। তার জন্ম ১৯৪০ সালের ১ আগস্ট। তিনি এমবিবিএস ডিগ্রি অর্জন করেছেন।
মোজাম্মেল হোসেন ১৯৯১ সালে বাগেরহাট-১ আসন থেকে সাংসদ হিসেবে নির্বাচিত হন। এরপর‍, তিনি ১৯৯৬ সালে বাগেরহাট-৪ আসন থেকে সাংসদ হিসেবে নির্বাচিত হন। তিনি ২০০৮, ২০১৪ ও ২০১৮ সালেও বাগেরহাট-৪ আসন থেকে সাংসদ হিসেবে নির্বাচিত হয়েছিলেন।
১৯৯৬ সালে মোজাম্মেল হোসেনকে সমাজকল্যাণ মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়েছিল। এছাড়া, তিনি সমাজকল্যাণ মন্ত্রণালয় সংক্রান্ত সংসদীয় কমিটির সভাপতির দায়িত্ব পালন করেছিলেন।
মোজাম্মেল ১০ জানুয়ারি ২০২০ সালে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৭৯ বছর বয়সে মৃত্যুবরণ করেন।
পঞ্চানন বিশ্বাস

পঞ্চানন বিশ্বাস (জন্ম: ২৪ অক্টোবর, ১৯৪৩) বাংলাদেশের খুলনা-১ আসনের সাবেক সংসদ সদস্য। তিনি ১৯৯৬ সাল বাংলাদেশ আওয়ামী লীগ থেকে একাধিকবার সংসদ সদস্য হিসেবে নির্বাচিত হয়েছেন।
পঞ্চানন বিশ্বাসের পৈতৃক বাড়ি খুলনা জেলার বটিয়াঘাটা উপজেলার হেতালবুনিয়া গ্রামে।তিনি খুলনা সেন্ট জোসেফ্‌স উচ্চ বিদ্যালয় থেকে তার মাধ্যমিক ও খুলনা বি.এল.কলেজ থেকে উচ্চ মাধ্যমিক শেষ করেন। তিনি স্নাতক ডিগ্রি অর্জন করেছেন।
পঞ্চানন বিশ্বাসের পিতার নাম আশুতোষ বিশ্বাস ও মাতা সুরোধনী বিশ্বাস । তার পিতামাতার ছয় সন্তানের মধ্যে তিনি জ্যেষ্ঠ । তার ভাইবোনেরা হলেন লক্ষ্মী বিশ্বাস, লতিকা বিশ্বাস, গৌতম বিশ্বাস, পলাশ বিশ্বাস (মৃত),পনেশ বিশ্বাস ।তার স্ত্রী প্রমিলা বিশ্বাস । তিনি দুই সন্তানের জনক ।
পেশায় কৃষক পঞ্চানন বিশ্বাস রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। ২০১৯ সালে তিনি প্রথমবারের মতো জাতীয় সংসদের হুইপ হিসাবে নিযুক্ত হন এবং এখন ও পর্যন্ত সুষ্ঠু ও সুন্দর ভাবে দায়িত্ব পালন করে যাচ্ছেন ।
মুহাম্মদ মিজানুর রহমান

মুহাম্মদ মিজানুর রহমান (জন্ম: ০১ জুন, ১৯৫৭) বাংলাদেশের খুলনা-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মিজানুর রহমানের পৈতৃক বাড়ি খুলনা জেলার সদর উপজেলার ইসলামপুর রোড এলাকায়। তিনি সেন্ট জোসেফ্‌স উচ্চ বিদ্যালয় হতে ম্যাট্রিকুলেশন পাস করেন। তিনি স্নাতক ডিগ্রি অর্জন করেছেন।
পেশার ব্যবসায়ী মিজানুর রহমান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
শেখ মোঃ নূরুল হক

শেখ মোঃ নূরুল হক (১৫ নভেম্বর ১৯৪০ - ২৯ জুলাই ২০২০) একজন বাংলাদেশী রাজনীতিবিদ ও সাবেক সংসদ সদস্য। তিনি বাংলাদেশ জাতীয় সংসদের খুলনা-৬ আসন থেকে ১৯৯৬ ও ২০১৪ সালে বাংলাদেশ আওয়ামী লীগের মনোনয়নে সংসদ সদস্য হিসেবে নির্বাচিত হয়েছিলেন।
নূরুল হকের পৈতৃক বাড়ি খুলনা জেলার পাইকগাছা উপজেলার পুরাইকাটি গ্রামে। তিনি আইন বিষয়ে স্নাতক ডিগ্রি অর্জন করেছেন।
পেশায় আইনজীবী ও ব্যবসায়ী নূরুল হক রাজনীতির সঙ্গে সক্রিয় ভাবে যুক্ত ছিলেন। তিনি বাংলাদেশ আওয়ামী লীগের জাতীয় কমিটির সদস্য ছিলেন।
নূরুল হক ১৯৯১ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে খুলনা-৬ আসনে অংশগ্রহণ করেছিলেন কিন্তু জামায়াতে ইসলামীর প্রার্থী শাহ মোহাম্মদ রুহুল কুদ্দুসের নিকট পরাজিত হন। ১৯৯৬ সালে অনুষ্ঠিত ৭ম জাতীয় সংসদ নির্বাচনে তিনি পুনরায় অংশগ্রহণ করেন এবং ৬৬০৩৩ ভোট পেয়ে নির্বাচিত হন। তিনি ২০১৪ সালে দ্বিতীয়বারের মতো সংসদ সদস্য নির্বাচিত হয়েছিলেন।
২০২০ সালের ৯ জুলাই নূরুল হকের করোনা ধরা পরে। ১২ জুলাই তাকে উন্নত চিকিৎসার জন্য ঢাকায় নেওয়া হয়। ২৩ জুলাই করোনা নেগেটিভ ফলাফল আসলেও ২৯ জুলাই হৃদরোগে আক্রান্ত হয়ে মৃত্যুবরণ করেন।
টিন টাইটান্স গো! টু দ্য মুভিজ

টিন টাইটান্স গো! টু দ্য মুভিজ একটি আসন্ন ২০১৮ সালের আমেরিকান অ্যানিমেটেড সুপারহিরো হাস্যরসাত্মক চলচ্চিত্র, যা "টিন টাইটান্স গো!" টেলিভিশন ধারাবাহিকের উপর ভিত্তি করে নির্মিত এবং ওয়ার্নার ব্রস. অ্যানিমেশন দ্বারা প্রযোজিত। এটি ধারাবাহিকের উন্নয়নকারী মাইকেল জেলেনিক ও অ্যারন হোরভাথ দ্বারা রচিত, এবং ধারাবাহিকের প্রযোজক পিটার রিডা মাইচেল ও হোরভাথ দ্বারা পরিচালিত।
এটি একটি অ্যানিমেটেড ওয়ার্নার ব্রস. টেলিভিশন ধারাবাহিকের উপর ভিত্তি করে নির্মিত দ্বিতীয় থিয়েটারের চলচ্চিত্র হবে, "ব‍্যাটম‍্যান: মাস্ক অব দ্য ফ‍্যান্টাসম"-এর ২৫ বছর পর, এবং সুপারহিরো দলটির উপর ভিত্তি করে নির্মিত চতুর্থ অ্যানিমেটেড চলচ্চিত্র, ২০১৭ সালের "টিন টাইটান্স: দ্য জুডাস কনট্রাক্ট"-এর পর। চলচ্চিত্রটি গ্রেগ সাইপস, স্কট মেনভিল, কারি পেইটন, তারা স্ট্রং, হিনডেন ওয়ালশ, উইল আরনেট, এবং ক্রিস্টেন বেল-এর কণ্ঠ উপস্থাপন করবে। এটি জুলাই ২৭, ২০১৮ তারিখে থিয়েটারে মুক্তি দেওয়ার কথা ওয়ার্নার ব্রস. পিকচার্স দ্বারা আলোচিত হয়েছে।
টিন টাইটানরা বুঝতে পারে যে ডিসি ইউনিভার্সের প্রায় সকল নায়কের নিজস্ব চলচ্চিত্র আছে, ব্যাটম্যান ও সুপারম্যান থেকে শুরু করে আকোয়াম্যান ও আলফ্রেড পেনিওয়র্থের মতো চরিত্রের‌ও। তাই তারা তাদের চলচ্চিত্রের জন্য একজন পরিচালকের অনুসন্ধান করে। কিন্তু বিখ্যাত হলিউড পরিচালক জেড উইলসন তাদের গত কয়েক বছরের কর্মকাণ্ডের জন্য তাদের প্রস্তাব প্রত্যাখ্যান করে এবং তাদের আর গুরুত্বপূর্ণভাবে গ্রহণ করা হয় না। যাইহোক, তারা স্লেডের আকারে তাদের নিজেদের শত্রুর মাধ্যমে তাদের নিজেদের চলচ্চিত্রের জন্য একটি সুযোগ খুঁজে পায়, যে সমগ্র জাস্টিস লীগের মন নিয়ন্ত্রণ করার ও বিশ্বকে দখল করার পরিকল্পনা করে।
সেপ্টেম্বর ২৫, ২০১৭ তারিখে ওয়ার্নার ব্রস. পিকচার্স চলচ্চিত্রটির এবং এটির জুলাই ২৭, ২০১৮ তারিখে মুক্তির, সাথে ধারবাহিকটির কণ্ঠাভিনেতাদের পুনরায় তাদের চরিত্রে কণ্ঠ প্রদানের কথা ঘোষণা করে। এক মাস পর, চলচ্চিত্রটির শিরোনাম ও টিজার পোস্টার প্রথম প্রকাশিত হয়, এবং ঘোষণা করা হয় যে উইল আরনেট ও ক্রিস্টেন বেল কণ্ঠাভিনেতা হিসাবে যোগদান করেছেন।
মার্চ ১২, ২০১৮ তারিখে, ঘোষণা করা হয় যে গায়ক লিল ইয়াটি ও হলজি যথাক্রমে গ্রিন ল্যান্টার্ন ও ওয়ান্ডার ওম্যানের চরিত্রে কণ্ঠ প্রদান করছেন, সাথে নিকোলাস কেজের সুপারম্যানের চরিত্রে কণ্ঠ প্রদানের কথা এর পরদিন ঘোষণা করা হয়। কেজ নিজে আসলে টিম বার্টনের বাতিলকৃত সুপারম্যানের চলচ্চিত্র "সুপারম্যান লিভস"-এ সুপারম্যানের চরিত্রে কণ্ঠ প্রদান করতে যাচ্ছিলেন। পরে জিমি কিমেলের ব্যাটম্যানের চরিত্রে কণ্ঠ প্রদানের কথা এক‌ই দিনে একটি সম্প্রসারিত ট্রেইলারের মাধ্যমে ঘোষণা করা হয়।
ওয়ার্নার ব্রস. পিকচার্স দ্বারা চলচ্চিত্রটির থিয়েটারে মুক্তির তারিখ জুলাই ২৭, ২০১৮ নির্ধারিত হয়েছে, যা যুক্তরাজ্যে এক সপ্তাহ পর মুক্তির তারিখ অনুসরণ করেছে। একটি পূর্বাকালীন স্ক্রিনিং ভিডকন ২০১৮-এ জুন ৩০, ২০১৮ তারিখে ব্যাজ সদস্য এবং ইউটিউব ব্যবহারকারী উভয়ের জন্য অনুষ্ঠিত হয়। চলচ্চিত্রটির বিশ্ব প্রিমিয়ার জুন ৩০, ২০১৮ তারিখে অনুষ্ঠিত হয়।
প্রকাশ্যে আগাম স্ক্রিনিং দেশব্যাপী জুলাই ২১, ২০১৮ তারিখে অনুষ্ঠিত হবে।
এনাক্কুল ওরুভান

এনাক্কুল ওরুভান () হচ্ছে ২০১৫ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন প্রসাদ রমার যিনি তামিল চলচ্চিত্র শিল্পে একদম নতুন এবং এটিই তার পরিচালিত প্রথম চলচ্চিত্র, চলচ্চিত্রটি প্রযোজনা করেন সি ভি কুমার। চলচ্চিত্রটি ২০১৩ সালের কন্নড় চলচ্চিত্র 'লুসিয়া'র পুনঃনির্মাণ যেটি পবন কুমার পরিচালনা করেছিলেন। চলচ্চিত্রটিতে সিদ্ধার্থ নারায়ণ এবং দীপা সন্নিধি মুখ্য ভূমিকায় অভিনয় করেন। সঙ্গীত পরিচালনায় ছিলেন সন্তোষ নারায়ণ। ২০১৫ সালের ৬ই মার্চ চলচ্চিত্রটি মুক্তি পায়।
চলচ্চিত্রটির চূড়ান্ত দৃশ্য দেখানো শুরু করে এই প্লটটি অ-রৈখিক। কৌতুকের একটি রাজ্যে নায়ক এবং জীবন সমর্থন উপর জীবিত সঙ্গে চক্রান্ত শুরু হয়। শুরু থেকেই চলচ্চিত্রটি একই ব্যক্তির দুটি গল্প, এক রঙের এবং অন্যটি কালো এবং সাদা বলে।
মুদালভান

মুদালভান () হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস. শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ. আর. রহমান ছিলেন চলচ্চিত্রটির সঙ্গীত পরিচালক (তিনি এই চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন), চিত্রগ্রহণের দায়িত্বে ছিলেন কে ভি আনন্দ এবং সুজাতা সংলাপ লিখেছিলেন। অভিনেতা অর্জুন সারজা এই চলচ্চিত্রের জন্য শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন।
তামিলনাড়ুর মুখ্যমন্ত্রীর সাক্ষাৎকার নেওয়া এক সাংবাদিক যে একদিনের জন্য নিজেই মুখ্যমন্ত্রী হয় এবং অনেক ঝামেলার সামাল দেয় - এটিই চলচ্চিত্রের মূল কাহিনী। ১৯৯৯ সালের ৭ই নভেম্বর মুদালভান মুক্তি পায় দীপাবলি উৎসবের সময়। ১৯৯৯ সালের অন্যতম জনপ্রিয় এই চলচ্চিত্রটি বেশ কয়েকটি প্রেক্ষাগৃহে ১০০ দিনেরও বেশি সময় ধরে প্রদর্শিত হয়েছিলো। হিন্দি চলচ্চিত্র অভিনেতা অনিল কাপুরকে অর্জুন সারজার মত একই রকম চরিত্রে অভিনয় করিয়ে 'নায়ক' নামের একটি হিন্দি চলচ্চিত্র বের করা হয় যেটি ২০০১ সালে মুক্তি পায়।
আলফ্রেড রিচার্ডস

আলফ্রেড রেনফ্রিউ রিচার্ডস (; জন্ম: ১৪ ডিসেম্বর, ১৮৬৭ - মৃত্যু: ১ সেপ্টেম্বর, ১৯০৪) কেপ উপনিবেশের গ্রাহামসটাউনের জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। এছাড়াও, রাগবি ইউনিয়নের খেলোয়াড় হিসেবে অংশগ্রহণ করেছেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে মূলতঃ ডানহাতি ব্যাটসম্যান হিসেবে খেলতেন আলফ্রেড রিচার্ডস।
রাগবি ইউনিয়নে তিন খেলায় অংশ নিয়ে একবার দলকে নেতৃত্ব দেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ২১ মার্চ, ১৮৯৬ তারিখে টেস্ট অভিষেক ঘটে আলফ্রেড রিচার্ডসের। ঐ একই টেস্টে তিনি দলকে নেতৃত্ব দিয়েছিলেন।
দক্ষিণ আফ্রিকার শুরুরদিককার প্রাদেশিক কিছু খেলায় ওয়েস্টার্ন প্রভিন্সের পক্ষে খেলেছেন তিনি। ১৮৯৩-৯৪ মৌসুমে ব্যক্তিগত সর্বোচ্চ ১০৮ রান তুলেছিলেন। ফলশ্রুতিতে নাটাল দলকে পরাজিত করে কারি কাপের শিরোপা জয়ে সবিশেষ ভূমিকা পালন করেন।
লর্ড হক একাদশের বিপক্ষে পরবর্তী প্রথম-শ্রেণীর খেলায় অংশগ্রহণ করেন। ১৮৯৫-৯৬ মৌসুমে অনুষ্ঠিত ঐ খেলায় দলের সর্বমোট ১২২ রানের মধ্যে একাই ৫৮ রান তুলেছিলেন তিনি। এরফলে সিরিজের তৃতীয় প্রতিনিধিত্বমূলক খেলায় তার অংশগ্রহণের সুযোগ হয়। এ খেলাটি পরবর্তীকালে টেস্ট খেলার মর্যাদা পায়। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী জিকে গ্লোভার, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। রিচার্ডস দলের অধিনায়কের দায়িত্বে ছিলেন। কিন্তু, তিনি মাত্র ৬ ও ০ রান তুলতে পেরেছিলেন। দক্ষিণ আফ্রিকা ইনিংস ও ৩৩ রানের ব্যবধানে পরাভূত হয়েছিল। এটিই তার একমাত্র টেস্টে অংশগ্রহণ ছিল। এরপর আর তাকে প্রথম-শ্রেণীর ক্রিকেটে অংশ নিতে দেখা যায়নি।
১৮৯১ সালে দক্ষিণ আফ্রিকার পক্ষে পোর্ট এলিজাবেথে আন্তর্জাতিক রাগবি খেলায় অভিষেক ঘটে আলফ্রেড রিচার্ডসের। ঐ বছর প্রথমবারের মতো ব্রিটিশ আইলস রাগবি দল দক্ষিণ আফ্রিকায় পদার্পণ করে। গ্রেট ব্রিটেন খেলায় জয় পায়। ২৯শে আগস্ট উত্তর কেপের কিম্বার্লিতে দলের অধিনায়কত্ব করেন। ঐ খেলায়ও সফরকারীরা জয় তুলে নেয়।
রিচার্ডসের জ্যেষ্ঠ ভ্রাতা ডিকি রিচার্ডস ও যোসেফ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছিলেন। তন্মধ্যে, ডিকি ১৮৮৮-৮৯ মৌসুমে একটি টেস্টে অংশ নিয়েছিলেন।
১ সেপ্টেম্বর, ১৯০৪ তারিখে ৩৭ বছর বয়সে তৎকালীন রোডেশিয়ার সলসবারিতে (অধুনা: জিম্বাবুয়ের হারারে) আলফ্রেড রিচার্ডসের দেহাবসান ঘটে।
ডারবান

ডারবান () ( ) হল দক্ষিণ আফ্রিকার কোয়াজুলু নাটাল প্রদেশের বৃহত্তম, এবং দক্ষিণ আফ্রিকার তৃতীয় জনবহুল শহর (জোহানেসবার্গ ও কেপ টাউন এর পর)। এ ছাড়াও ডারবান দক্ষিণ আফ্রিকার দ্বিতীয় বৃহত্তম উত্‍পাদন কেন্দ্র (জোহানেসবার্গের পর)। এই শহরটি দক্ষিণ আফ্রিকা দেশের পূর্ব উপকূলে অবস্থিত দেশের ব্যস্ততম সমুদ্রবন্দর। মনোরম জলবায়ু এবং দীর্ঘ সমুদ্রসৈকত থাকার জন্য শহরটি পর্যটনকেন্দ্র হিসেবেও জনপ্রিয়। প্রায় ৩৪.৪ লক্ষ অধিবাসী সমন্বিত এই শহরটি আংশিকভাবে "এ-থেকোয়িনী" পৌরনিগমের অন্তর্ভুক্ত। ২০১৫ র মে মাসে একে দোহা, হাভানা, প্রভৃতি শহরের সাথে সাথে নুতন সপ্তম আশ্চর্য নগরীর তালিকাভুক্ত করা হয়েছে।
মিশ্রিত বিশ্বাস এবং ঐতিহ্যের সাংস্কৃতিক ঐশ্বর্যসহ ডারবান জাতিগতভাবে বৈচিত্র্যময় শহর। জুলুস ডারবানের বৃহত্তম একক নৃগোষ্ঠী গঠন করেছে। এখানে ব্রিটিশ ও ভারতীয় বংশোদ্ভূত লোকের সংখ্যা ব্যাপক রয়েছে। ডারবানে ভারতীয়দের প্রভাব লক্ষণীয়, তারা তাদের সাথে দেশীয় বিভিন্ন খাবার, সংস্কৃতি এবং ধর্ম নিয়ে এসেছে।
২০০১ থেকে ২০১১ সালের মধ্যে ডারবান এবং উত্তর ডারবান, দক্ষিণ ডারবান এবং বেরিয়ারের মতো শহরতলিগুলোর জনসংখ্যা ১০.৯% বৃদ্ধি পেয়ে ৫৩৬,৬৪৪ থেকে ৫৯৫,০৬১ এ উন্নীত হয়েছে। অন্যান্য বর্ণ গোষ্ঠীর লোকসংখ্যা কমে যাওয়ার সাথে সাথে কালো আফ্রিকানদের সংখ্যা তুলনামুলকভাবে বেড়েছে। কালো আফ্রিকানরা ৩৪.৯% থেকে বেড়ে ৫১.১% এ পৌঁছেছে। ভারতীয় বা এশীয়রা ২৭.৩% থেকে কমে ২৪.০% এ দাঁড়িয়েছে। শ্বেতাঙ্গরা ২৫.৫% থেকে ১৫.৩% এ নেমেছে। কালার্ডসরা ১০.২৬% থেকে কমে ৮.৫৯% এ দাঁড়িয়েছে। ২০১১ সালের আদমশুমারিতে ০.৯৩% এর মত একটি নতুন জাতিগোষ্ঠী অন্তর্ভুক্ত হয়েছিল। শহরের জনসংখ্যার উপাত্তগুলি ইঙ্গিত দেয় যে জনসংখ্যার ৬৮% কর্মক্ষম বয়সের এবং ডারবানের ৩৮% মানুষ ১৯ বছর বয়সের নিচের বয়সি।
বছরে সর্বাধিকসংখ্যক ডলার মিলিয়নেয়ার যুক্ত হওয়া দক্ষিণ আফ্রিকার যে কোনও শহরে মধ্যে এটি প্রথম শহর, সেখানে ২০১৪ সালে ২০০ থেকে ২০০০ এ পৌছেছে।
কিং শাকা আন্তর্জাতিক বিমানবন্দর আভ্যন্তরীণ ও আন্তর্জাতিক উভয় গন্তব্যগুলিকে পরিষেবা প্রদান করে। আভ্যন্তরীণ সকল গন্তব্যের পাশাপাশি আটটি আন্তর্জাতিক গন্তব্যস্থলে পরিসেবা প্রদান করে। আন্তর্জাতিক গন্তব্যগুলি হল - লন্ডন হিথ্রো, দুবাই, ইস্তাম্বুল, দোহা, মরিশাস, লুসাকা, উইন্ডহুক এবং গাবোরোন। বিমানবন্দরের অবস্থান ডারবান, জোহানেসবার্গ এবং কেপ টাউনের মধ্যে একটি স্বর্ণ ত্রিভুজ গঠন করেছে, যা দক্ষিণ আফ্রিকার এই তিনটি প্রধান শহরগুলির মধ্যে সুবিধাজনক ভ্রমণ এবং বাণিজ্যের জন্য গুরুত্বপূর্ণ। ২০১০ সালের মে মাসে বিমানবন্দরটি চালু করা হয়েছিল। কিং শাকা আন্তর্জাতিক বিমানবন্দর ২০১৮/২০১৯ সালে ৫.৯৯ মিলিয়ন যাত্রী পরিচালনা করেছে, যা ২০১৭/২০১৮ সালের থেকে ৬.৬% বৃদ্ধি পেয়েছে। কিং শাকা আন্তর্জাতিক বিমানবন্দরটি মধ্য ডার্বান থেকে প্রায় ৩৬ কিলোমিটার (২২ মাইল) উত্তরে লা মার্সিতে নির্মিত হয়েছিল। ২০১০ সালে ১ মে থেকে ডারবান আন্তর্জাতিক বিমানবন্দরে সমস্ত কার্যক্রম কিং শাকা আন্তর্জাতিক বিমানবন্দরে স্থানান্তর করা হয়েছে।
যদিও রিকশাগুলি ১৯০০- এর দশকের গোড়ার দিক থেকেই পরিবহনের একটি মাধ্যম হয়ে দাঁড়িয়েছিল, তারা অন্যান্য ধরনের মোটরচালিত পরিবহন দ্বারা বাস্তুচ্যুত হয়েছে এবং এখন ২৫টি বা তার বেশি রিকশার বেশিরভাগ পর্যটকদের চলাচলের বা বিনোদন দেওয়ার জন্য সরবরাহ করা হয়।
জেফ্রি রাশ

জেফ্রি রয় রাশ এসি (; ৬ জুলাই ১৯৫১) হলেন একজন অস্ট্রেলীয় অভিনেতা। তিনি অভিনয়ের ত্রি-মুকুট (একটি একাডেমি পুরস্কার, একটি প্রাইমটাইম এমি পুরস্কার ও একটি টনি পুরস্কার) বিজয়ী ২৪ জনের একজন। এছাড়াও তিনি তিনটি বাফটা পুরস্কার, দুটি গোল্ডেন গ্লোব পুরস্কার, ও চারটি স্ক্রিন অ্যাক্টরস গিল্ড পুরস্কার অর্জন করেছেন। রাশ অস্ট্রেলিয়ান একাডেই অব সিনেমা অ্যান্ড টেলিভিশন আর্টসের প্রতিষ্ঠাতা সভাপতি এবং ২০১২ সালের বর্ষসেরা অস্ট্রেলীয়। তিনিই প্রথম অভিনয়শিল্পী, যিনি কোন একক কাজের ("শাইন") জন্য একাডেমি, বাফটা, গোল্ডেন গ্লোব, স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কার অর্জন করেছেন।
রাশ ১৯৫১ সালের ৬ই জুলাই কুইন্সল্যান্ডের টুওম্বায় জন্মগ্রহণ করেন। তার পিতা রয় ব্যাডেন রাশ রয়্যাল অস্ট্রেলিয়ান বিমান বাহিনীর হিসাবরক্ষক এবং তার মাতা মার্লে (বিশফ) ছিলেন একটি বিপণি বিতানের বিক্রয় সহকারী। তার পিতার পূর্বপুরুষগণ ইংরেজ, আইরিশ, ও স্কটিশ ছিলেন এবং তার মাতার পূর্বপুরুষগণ জার্মান ছিলেন। তার যখন পাঁচ বছর বয়স তখন তার পিতামাতার বিবাহবিচ্ছেদ হয়। তার মাতা তাকে নিয়ে তার নানা-নানীর কাছে উপশহর ব্রিসবেনে চলে যান।
১৯৮১ সালে অস্ট্রেলীয় চলচ্চিত্র "হুডউইঙ্ক" দিয়ে রাশের বড় পর্দায় অভিষেক হয়। পরের বছর তিনি জিলিয়ান আর্মস্ট্রংয়ের "স্টারস্ট্রাক" ছবিতে কাজ করেন। পরের বছরগুলোতে তিনি কয়েকটি টেলিভিশন নাটকে ছোট চরিত্রে অভিনয় করেন, তন্মধ্যে একটি কাজ ছিল ১৯৯৩ সালের ব্রিটিশ টেলিভিশন ধারাবাহিক "লাভজয়"-এর একটি পর্বে দন্তচিকিৎসক ভূমিকায় কাজ করেন। তার প্রথম আলোচিত সাফল্য ১৯৯৬ সালের "শাইন"। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার এবং ক্রিটিকস চয়েস চলচ্চিত্র পুরস্কার অর্জন করেন। একই বছর জেমস এল. ব্রুকস তাকে "অ্যাজ গুড অ্যাজ ইট গেট্‌স"-এ সিমন বিশপ চরিত্রে অডিশনের জন্য তাকে লস অ্যাঞ্জেলেসে নিয়ে যান এবং তাকে এই চরিত্রে অভিনয়ের প্রস্তাব দেওয়া হয়। কিন্তু রাশ এই চরিত্রটি ফিরিয়ে দেন, পরবর্তীতে গ্রেগ কিনার এই চরিত্রে অভিনয় করেন।
বাংলাদেশ গম ও ভুট্টা গবেষণা ইনস্টিটিউট

বাংলাদেশ গম ও ভুট্টা গবেষণা ইনস্টিটিউট বাংলাদেশের ক্রমবর্ধমান খাদ্য চাহিদার সাথে সঙ্গতি রেখে নিত্য নতুন গম ও ভুট্টা উদ্ভাবনের চেষ্টায় নিয়োজিত একটি প্রতিষ্ঠান। দিনাজপুর জেলার নশিপুরে এই সংস্থার সদর দপ্তর অবস্থিত। গবেষণা ও প্রশিক্ষণে বিশেষ অবদানের জন্য এই প্রতিষ্ঠানটি ২০২২ সালে স্বাধীনতা পুরস্কার লাভ করে।
বাংলাদেশে গম ও ভুট্টার উৎপাদন বাড়ানো ও গবেষণার জন্য ইনস্টিটিউট প্রতিষ্ঠার লক্ষ্যে ১৫ জুন ২০১৭ তারিখে ‘বাংলাদেশ গম ও ভুট্টা গবেষণা ইনস্টিটিউট বিল-২০১৭’ সংসদে উত্থাপন করা হয়। পরে বিলটি পরীক্ষা করে সংসদে প্রতিবেদন দেওয়ার জন্য কৃষি মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। ১৩ নভেম্বর বিলটি কণ্ঠভোটে পাস হয়।
এই আইনের ফলে পূর্বের কৃষি গবেষণা ইনস্টিটিউটের গম গবেষণাকেন্দ্র এবং ভুট্টা শাখা বিলোপ হয়।
বাংলাদেশ গম ও ভুট্টা গবেষণা ইনস্টিটিউট একটি সদ্য প্রতিষ্ঠিত গবেষণা প্রতিষ্ঠান। স্বাধীনতা পরবর্তী সময়ে জাতির জনক বঙ্গবন্ধু শেখ মুজিবুর রহমান এর সুযোগ্য নেতৃত্বের কারণে ত্বরান্বিত গম গবেষণা কর্মসূচীর মাধ্যমে দেশে গম গবেষণা কার্যক্রম শুরু হয় যা সফলভাবে ১৯৭৫ সালে সমাপ্ত হয়। ১৯৮৪ সালে দিনাজপুরে বাংলাদেশ কৃষি গবেষণা ইনস্টিটিউটের অধীনে গম গবেষণা কেন্দ্র স্থাপিত হয়। বিগত ২৮ ফেব্রুয়ারি ১৯৯৮খ্রি. তারিখে তৎকালীণ প্রধানমন্ত্রী শেখ হাসিনা দিনাজপুরে এক জনসভায় গম গবেষণা কেন্দ্র-কে পূর্ণাঙ্গ ইনস্টিটিউট-এ উন্নীতকরণের প্রতিশ্রুতি প্রদান করেন। প্রতিশ্রুতি বাস্তবায়নের লক্ষ্যে জুলাই ১৯৯৯ থেকে জুন ২০০৭ খ্রি. মেয়াদে “গম গবেষণা কেন্দ্রকে গম গবেষণা ইনস্টিটিউট-এ উন্নীতকরণের লক্ষ্যে ব্রিজিং প্রকল্প” বাস্তবায়িত হয়। ২০০৬ সালে গম ফসলের সাথে ভুট্টাকে যুক্ত করার সিদ্ধান্ত গৃহীত হয়। বিগত ০৮ জুন ২০১৪খ্রি. তারিখে আন্ত:মন্ত্রণালয় সভায় কৃষি মন্ত্রণালয় কর্তৃক প্রস্তুতকৃত “বাংলাদেশ গম ও ভুট্টা গবেষণা ইনস্টিটিউট আইন-২০১৬ এর খসড়া চূড়ান্ত করা হয় এবং ৩১ অক্টোবর ২০১৬খ্রি. তারিখে মন্ত্রীসভায় আইনটি চূড়ান্ত অনুমোদন লাভ করে। গত ১৩ নভেম্বর ২০১৭খ্রি. তারিখে “বাংলাদেশ গম ও ভুট্টা গবেষণা ইনস্টিটিউট আইন, ২০১৭” মহান জাতীয় সংসদে পাশ হয়েছে এবং ২২ নভেম্বর ২০১৭খ্রি. গেজেট নোটিফিকেশনের মাধ্যমে উক্ত আইন বলবৎ হয়েছে। এর প্রধান কার্যালয় দিনাজপুর জেলার সদর উপজেলার নশিপুরে অবস্থিত। একজন মহাপরিচালক প্রতিষ্ঠানটির প্রধান নির্বাহী হিসেবে দায়িত্ব পালন করেন। মহাপরিচালক ৩ টি উইং-যথা গবেষণা, প্রশাসন ও অর্থ, প্রশিক্ষণ ও পরিকল্পনা ও প্রযুক্তি হস্তান্তর-এর মাধ্যমে প্রতিষ্ঠানের সার্বিক কার্যক্রম পরিচালনা করেন। খসড়া সাংগঠনিক কাঠামো অনুযায়ী প্রতিষ্ঠানটির অধীন ৫টি আঞ্চলিক কেন্দ্র, ২টি বীজ উৎপাদন কেন্দ্র, ১৪ টি বিভাগ ও ১০টি শাখা রয়েছে।
রূপকল্প: 
- বাংলাদেশের জলবায়ুর উপোযোগী গম ও ভুট্টার জাত উন্নয়ন
- বাংলাদেশে গম ও ভুট্টার জন্য টেকসই উৎপাদন প্রযুক্তির উন্নয়ন, সম্প্রসারণ ও ব্যবস্থাপনা 
- বাংলাদেশী জনগণের খাদ্য ও পুষ্টি নিরাপত্তা নিশ্চিত করা।
অভিলক্ষ্য: 
- বাংলাদেশে গম ও ভুট্টার উৎপাদন বৃদ্ধি করা
- গম এবং ভুট্টার জৈব এবং অজৈব পীড়ন সম্পর্কে গবেষণা করা
- শস্য ব্যবস্থাপনা, মৃত্তিকা সংরক্ষণ, পোকামাকড় ও কীটপতঙ্গ ব্যবস্থাপনা, কৃষি যন্ত্রপাতি এবং গম ও ভুট্টার ফসলোত্তর প্রক্রিয়াজাতকরণের বিষয়ে গবেষণা করা
- উৎপাদনশীলতা বৃদ্ধির মাধ্যমে খাদ্য ও পুষ্টি নিরাপত্তার জন্য বাংলাদেশি কৃষকদের কাছে প্রাসঙ্গিক প্রযুক্তিসহ গম ও ভুট্টার জাতের যথাযথ প্রচার
- বাংলাদেশে গম ও ভুট্টা ভিত্তিক শিল্পের জন্য প্রযুক্তি তৈরি করা।
জহিভপিস্নয় সেতু

জহিভপিস্নয় সেতু (রাশিয়ান: Живописный Мост, lit. চিত্রকলা ব্রিজ) একটি কেবেল স্টেট সেতু যা রাশিয়ার উত্তর পশ্চিম মস্কোর, মস্কভা নদীর উপর নির্মিত। এটি মস্কো শহরের প্রথম ক্যাবলযুক্ত সেতু। এটি ২৭ ডিসেম্বর ২০০৭ সালে ক্রিস্টোফারসেনসস্কি এভিনিউয়ের একটি অংশ হিসাবে খোলা হয়। এটি ইউরোপের সর্ববৃহৎ ক্যাবলযুক্ত সেতু। 
এই সেতুটি অনন্য, যে তার দৈর্ঘ্য নদী বরাবর চলতে থাকে, এটি জুড়ে না (দেখুন সাইট প্ল্যান দেখুন)। এইভাবে সেতু এবং মহাসড়কটি সেরেব্রেনিয়া বোর দ্বীপের সুরক্ষিত অঞ্চলকে বাইপাস করে।
সেতুর একটি এস- আকৃতির ডেক, যেটি ১.৫ কিলোমিটার দৈর্ঘ্য অতিক্রম করেছে, যার মধ্যে ৪০৯.৫-মিটার লম্বা, ৪৭ মিটার প্রশস্ত প্রধান অংশ ৩০ মিটার উঁচু এবং মস্কোভ নদীর কেন্দ্রের বরাবর নির্মিত। প্রধান পাইলন নদী জুড়ে একটি ১০৫-মিটার উচ্চ খিলান, যেটি ৭৮ টি তােরের মাধ্যমে ডেকের ওজন বহন করে।
প্রফেসর চ্যালেঞ্জার

জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।
শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন।
জর্জ কিউকর

জর্জ ডিউয়ি কিউকর (; জন্ম: ৭ জুলাই ১৮৯৯ - ২৪ জানুয়ারি ১৯৮৩) ছিলেন একজন মার্কিন চলচ্চিত্র পরিচালক। তিনি মূলত হাস্যরসাত্মক চলচ্চিত্র এবং সাহিত্যিক উপযোগকরণধর্মী চলচ্চিত্র নির্মাণের জন্য প্রসিদ্ধ। আরকেও স্টুডিওর প্রযোজনা বিভাগের প্রধান ডেভিড ও. সেলৎসনিক তাকে এই স্টুডিওর কয়েকটি চলচ্চিত্র পরিচালনার দায়িত্ব দেন। এই স্টুডিওর "হোয়াট প্রাইস হলিউড?" (১৯৩২), "আ বিল অব ডিভোর্সমেন্ট" (১৯৩২), "আওয়ার বেটার্স" (১৯৩৩) ও "লিটল ওমেন" (১৯৩৩) চলচ্চিত্র নির্মাণ করে তার কর্মজীবন প্রসারিত হয়। সেলৎসনিক ১৯৩৩ সালে মেট্রো-গোল্ডউইন-মেয়ারে চলে গেলে কিউকারও তার সাথে সেই কোম্পানিতে যোগ দেন। তিনি সেখানে সেলৎসনিকের প্রযোজনায় "ডিনার অ্যাট এইট" (১৯৩৩) ও "ডেভিড কপারফিল্ড" (১৯৩৫) এবং আরভিং থালবার্গের প্রযোজনায় "রোমিও অ্যান্ড জুলিয়েট" (১৯৩৬) ও "ক্যামিল" (১৯৩৬) চলচ্চিত্র নির্মাণ করেন।
কিউকর পরবর্তীতে "দ্য ফিলাডেলফিয়া স্টোরি" (১৯৪০), "আ ডাবল লাইফ" (১৯৪৭), "বর্ন ইস্টারডে" (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন এবং "মাই ফেয়ার লেডি" (১৯৬৪) ছবির জন্য শ্রেষ্ঠ পরিচালনা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান।
কিউকর ১৮৯৯ সালের ৭ই জুলাই নিউ ইয়র্ক সিটির ম্যানহাটনের লোয়ার ইস্ট সাইডে জন্মগ্রহণ করেন। তার পিতা ভিক্টর ছিলেন সহকারী জেলা অ্যাটর্নি এবং মাতা হেলেন ইলোনা গ্রস। তারা দুজনেই হাঙ্গেরীয়-ইহুদি অভিবাসী ছিলেন। তারা কিউকরের নামের মধ্যাংশ রাখেন স্পেনীয়-মার্কিন যুদ্ধের বীর জর্জ ডিউয়ির নামানুসারে। তাদের পরিবার ধার্মিক ছিলেন না (শূকরের মাংস তাদের খাবার তালিকার অন্যতম খাবার ছিল) এবং তিনি কৈশোরে যখন উপাসনালয়ে যাওয়া শুরু করেন তখন শব্দগুলোর অর্থ না বুঝে বা তা দিয়ে কি বুঝায় তা জেনে কেবল শুনে শুনে হিব্রু শিখেন।
কিউকর "দ্য ফিলাডেলফিয়া স্টোরি" (১৯৪০), "আ ডাবল লাইফ" (১৯৪৭), "বর্ন ইস্টারডে" (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।
কিউকর "মাই ফেয়ার লেডি" (১৯৬৪) চলচ্চিত্র নির্মাণ করে তার সেরা সফলতা অর্জন করেন। চলচ্চিত্রায়নকালে পরিচালক ও পোশাক নকশাবিদ সেসিল বিটনের মধ্যে বিস্তর চিন্তা দেখা দিয়েছিল, কিন্তু কিউকর প্রধান অভিনেত্রী অড্রি হেপবার্নের কাজে মুগ্ধ হন, যদিও বাদি কলাকুশলীগণ তার সৌন্দর্যের ব্যাপারে কম মুগ্ধ ছিলেন। চলচ্চিত্রটি বক্স অফিসে হিট হয় এবং এই কাজের জন্য কিউকর শ্রেষ্ঠ পরিচালনা বিভাগে একাডেমি পুরস্কার, গোল্ডেন গ্লোব পুরস্কার ও ডিরেক্টরস গিল্ড অব আমেরিকা পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান।
শেলি ডুভল

শেলি অ্যালেক্সিস ডুভল (; জন্ম: ৭ জুলাই ১৯৪৯) হলেন একজন প্রাক্তন মার্কিন অভিনেত্রী, প্রযোজক, লেখিকা ও গায়িকা। তার দীর্ঘ কর্মজীবনে তিনি বিভিন্ন ধরনের চরিত্রে অভিনয় করে প্রশংসিত হয়েছেন। তিনি ১৯৭০-এর দশকে রবার্ট আল্টম্যানের "ব্রিউস্টার ম্যাকক্লাউড" (১৯৭০), "ম্যাককেব অ্যান্ড মিসেস মিলার" (১৯৭১), "থিভস লাইক আস" (১৯৭৪), "ন্যাশভিল" (১৯৭৫), ও "থ্রি ওমেন" (১৯৭৭) চলচ্চিত্রে অভিনয় করেন এবং শেষোক্ত চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন।
১৯৭৭ সালে তিনি "অ্যানি হল" ছবিতে পার্শ্ব ভূমিকায় অভিনয় করেন এবং পরবর্তীতে "পপাই" (১৯৮০) ও "দ্য শাইনিং" (১৯৮০) ছবিতে কেন্দ্রীয় চরিত্রে কাজ করেন। এছাড়া তাকে "টাইম ব্যান্ডিটস" (১৯৮১), "ফ্রাংকেনউইনি" (১৯৮৪) ও "দ্য পোট্রেট অব আ লেডি" (১৯৯৬) ছবিতে দেখা যায়। তিনি তার নিজের প্রযোজিত "ফেয়ারি টেল থিয়েটার" ধারাবাহিকের জন্য প্রাইমটাইম এমি পুরস্কারে মনোনীত হন। ডুভলের সর্বশেষ কাজ ছিল "ম্যানা ফ্রম হেভেন" (২০০২)।
শেলি অ্যালেক্সিস ডুভল ১৯৪৯ সালের ৭ই জুলাই টেক্সাসের ফোর্ট ওয়ার্থে জন্মগ্রহণ করেন। তার মাতা ববি রুথ ক্রফোর্ড (বিবাহপূর্ব ম্যাসেঙ্গেল, ১৯২৯-২০২০) ছিলেন আবাসন ব্যবসায়ের প্রতিনিধি, এবং পিতা রবার্ট রিচার্ডসন "ববি" ডুভল (১৯১৯-১৯৯৪) ছিলেন আইনজীবনী (অভিনেতা রবার্ট ডুভল নন, তার সাথে শেলির কোন সম্পর্ক নেই)। শেলি তার পিতামাতার জ্যেষ্ঠ সন্তান, তার তিন ছোট ভাই রয়েছে, তারা হলেন স্কট, শেন, ও স্টুয়ার্ট। ডুভল তার পিতার কাজের জন্য তার জীবনের প্রথম বছর টেক্সাসের বিভিন্ন স্থানে কাটান। তার যখন পাঁচ বছর বয়স, তখন তারা হিউস্টনে স্থায়ীভাবে বসবাস শুরু করেন।
বেরেনিস বেজো

বেরেনিস বেজো (; জন্ম: ৭ জুলাই ১৯৭৬) হলেন একজন আর্জেন্টিনীয় ফরাসি অভিনেত্রী। তিনি ২০০১ সালের "আ নাইট্‌স টেল" ছবিতে ক্রিস্টিনা এবং ২০১১ সালের "দি আর্টিস্ট" ছবিতে পেপি মিলার চরিত্রে অভিনয়ের জন্য পরিচিত। "দি আর্টিস্ট" ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। তিনি "দ্য পাস্ট" (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।
বেজো আর্জেন্টিনার বুয়েনোস আয়রেসে জন্মগ্রহণ করেন। তার পিতা আর্জেন্টিনীয় চলচ্চিত্র নির্মাতা মিগেল বেজো এবং তার মাতা সিলভিয়া একজন আইনজীবী। তার যখন তিন বছর বয়স, তখন আর্জেন্টিনার শেষ সামরিক একনায়কতন্ত্র (১৯৭৬-১৯৮৩) থেকে বাঁচতে তারা সপরিবারে ফ্রান্সে পাড়ি জমান।
বেজোর মার্কিন চলচ্চিত্র অভিষেক ঘটে ২০০১ সালে হিথ লেজারের বিপরীতে "আ নাইট্‌স টেল" ছবিতে ক্রিস্টিনা চরিত্রে অভিনয়ের মধ্য দিয়ে। ২০০৩ সালে তিনি "২৪ ওর দ্য লা ভি দ্যুন ফাম" চলচ্চিত্রে অলিভিয়া চরিত্রে অভিনয় করেন।
২০১১ সালে তিনি মিশেল আজানাভিস্যুসের "দি আর্টিস্ট" চলচ্চিত্রে ১৯২০-এর দশকের চলচ্চিত্র অভিনেত্রী পেপি মিলার চরিত্রে অভিনয় করেন। এই ছবিতে তার কাজের জন্য তিনি সমাদৃত হন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি একাধিক পুরস্কারের মনোনয়ন লাভ করেন, তন্মধ্যে রয়েছে শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার। তিনি "দ্য পাস্ট" (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।
ৠ

ৠ (নাম: দীর্ঘ ঋ, ) বাংলা-অসমীয় বর্ণমালার একটি স্বরবর্ণ। সংস্কৃত প্রতিলিপি করতে এটি ব্যবহৃত হয়। বাংলা ভাষায় এই বর্ণটি পূর্বে ব্যবহৃত হলেও বর্তমানে আর ব্যবহৃত হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।
১৭৬৮ খ্রিস্টাব্দে প্রকাশিত ন্যাথানিয়েল ব্র্যাসি হালেদের বইয়ে স্বরবর্ণের সংখ্যা ছিল ১৬টি। পরবর্তী প্রায় একশত বছর ধরে প্রকাশিত বইগুলিতে, মদনমোহনের "শিশুশিক্ষা প্রথম ভাগ" পর্যন্ত, স্বরবর্ণের সংখ্যা ১৬টি দেয়া ছিল। এগুলো হল অ, আ, ই, ঈ, উ, ঊ, ঋ, ৠ, ঌ, ৡ, এ, ঐ, ও, ঔ, অং, অঃ। ঈশ্বরচন্দ্র বিদ্যাসাগর এই সংখ্যা কমিয়ে ১২টিতে আনেন। তিনি তার "বর্ণপরিচয়" বইয়ের ভূমিকায় লিখেন: "বহূকালাবধি বর্ণমালা ষোল স্বর ও চৌত্রিশ ব্যঞ্জন এই পঞ্চাশ অক্ষরে পরিগণিত ছিল। কিন্তু বাঙ্গালা ভাষায় দীর্ঘ ৠ-কার ও দীর্ঘ ৡ-কারের প্রয়োজন নাই। এই নিমিত্ত ঐ দুই বর্ণ পরিত্যক্ত হইয়াছে।"